Vedad Ibišević

**Vedad Ibišević** nekadašnji je bosanskohercegovački nogometaš i reprezentativac. Trenutno je pomoćnik trenera New York Red Bullsa.

## Biografija 
Ibišević se 2000. s porodicom iz Tuzle preselio u Švicarsku, odakle se nakon samo deset mjeseci seli u SAD, odnosno u St. Louis (Missouri).

Tečno govori engleski, francuski i njemački jezik. Godine 2008. dodijeljena mu je nagrada "Idol nacije" po izboru bosanskohercegovačkog portala *SportSport.ba*. U maju 2010. oženio se Sarajkom Zerinom, s kojom ima dva sina i kćerku.

## Klupska karijera 
### Početak 
Prve nogometne korake napravio je u Zmaju od Bosne iz Tuzle, koji se tada takmičio u Premijer ligi Bosne i Hercegovine. Nakon odlaska u Švicarsku igrao je za omladinski pogon FC Badena, te za Saint Louis Billikens u SAD-u. U St. Louisu se dokazao kao jedan od igrača koji najviše obećavaju i nakon jedne seniorske sezone 2002. Soccer America proglasio ga je jednim od 25 najboljih novajlija. U srednjoj školi je igrao za Roosevelt High School. Vedad je također igrao za Busch Soccer Club '85, gdje mu je trener bio Mike Turner. Ibišević je univerzitetsku karijeru odlučio graditi u St. Louisu. U prvoj godini postigao je 18 golova i četiri asistencije na 22 utakmice za Billikense, vodeći svoj tim na turnir NCAA. Za svoja postignuća proglašen je novajlijom godine te izabran u All-American prvi tim. Tokom tih dana igrao je u Razvojnoj ligi za St. Louis Strikerse i Chicago Fire Premier. Tokom polusezone pozvan je u Evropu da igra za bosanskohercegovačku reprezentaciju U-21.

### Hoffenheim 
U julu 2007, Ibišević prelazi u TSG 1899 Hoffenheim. U sezoni 2008/09. u 17 utakmica postigao je 18 golova i sedam asistencija i tako postao najbolji strijelac polusezone u njemačkoj Bundesligi. Postigao je prvi, stoti i sto pedeseti gol u Bundesligaškoj historiji TSG Hoffenheima. Na odigranih 135 utakmica za njemački klub, Ibišević je postigao 54 gola. Svoj prvi gol u dresu Stuttgarta postiže 11. februara 2012. na utakmici protiv Herthe iz Berlina. Prvi gol 2012/13. sezone, Ibišević postiže 29. septembra 2012. protiv FC Nurnberga u pobjedi 2–0. Nešto kasnije, 8. decembra 2012, Ibišević postiže prvi hat-trick za Stuttgart protiv Schalkea. U decembru 2015, postiže dva gola u pobjedi protiv FC Koln rezultatom 2–0, čime Ibišević prekida niz od 25 utakmica bez postignutog gola. U sezoni 2015/16, Ibišević na ukupno 30 odigranih utakmica postiže 12 pogodaka i upisuje pet asistencija za svoj klub. Sezonu 2016/17, počinje s dva gola na dvjema utakmicama u sklopu kvalifikacija za grupnu fazu Evropske lige.

### Schalke 04 
Dana 3. septembra 2020. godine Ibišević potpisuje jednogodišnji ugovor s Schalke 04.

## Reprezentacija
Prije bosanskohercegovačke A selekcije igrao je za bosanskohercegovačka mladu U-21 reprezentaciju.
Za A selekciju debitirao je 24. marta 2007. na kvalifikacijskoj utakmici za Euro 2008. protiv reprezentacije Norveške. Svoj prvi gol u reprezentaciji postigao je protiv reprezentacije Grčke u Atini. Neki od značajnijih postignutih golova za reprezentaciju je pogodak za pobjedu reprezentacije BiH od 3–0 protiv Litvanije 16. oktobra 2012. u Zenici i godinu dana kasnije, 15. oktobra 2013. u posljednjoj utakmici kvalifikacija za Svjetsko prvenstvo 2014. u Brazilu, u utakmici protiv iste reprezentacije u Kaunasu "Vedator" je postigao jedini gol za pobjedu od 0–1, čime je reprezentacija Bosne i Hercegovine po prvi put u svojoj historiji došla do učešća na Svjetskom prvenstvu u nogometu. Ibišević je dao i prvi historijski gol za reprezentaciju na svjetskom prvenstvu. Zadnju utakmicu u dresu reprezentacije Bosne i Hercegovine odigrao je 28. maja 2018. godine u prijateljskom susretu protiv nogometne reprezentacija Crne Gore.

### Nastupi za reprezentaciju 
*Ažurirano: 7. 6. 2018.*

## Statistika 
### Golovi za reprezentaciju Bosne i Hercegovine 
*Ažurirano: 13. 11. 2017.*

### Klubovi 
*Ažurirano: 15. august 2016.* 

## Reference 
## Vanjski linkovi 
* 
* 
* 
* 
* Vedad Ibišević na sajtu *transfermarkt.de*
* Vedad Ibišević na sajtu *fussballdaten.de*
* Razgovor s Vedadom Ibiševićem, serijal *(Ne)uspjeh prvaka s Mariom Stanićem*, 16. 10. 2023. (YouTube)

Kategorija:Rođeni 1984.
Kategorija:Živi ljudi
Kategorija:Biografije, Vlasenica
Kategorija:Bosanskohercegovački nogometaši
Kategorija:Igrači na Svjetskom prvenstvu u nogometu 2014.
Kategorija:Nogometaši VfB Stuttgarta
Kategorija:Nogometaši PSG-a
Kategorija:Nogometaši Dijona
Kategorija:Nogometaši Alemannije Aachen
Kategorija:Nogometaši 1899 Hoffenheima
Kategorija:Nogometaši Herthe
Kategorija:Nogometaši Schalkea
Kategorija:Nogometaši Basela
Kategorija:Treneri Herthe
Kategorija:Treneri New York Red Bullsa
Kategorija:Bosanskohercegovački sportisti 21. vijeka
Kategorija:Bosanskohercegovački nogometni treneri